stanford-oval/wikipedia huggingface dataset:
ยูฟ่าวีเมนส์เนชันส์ลีก
แหล่งข้อมูลอื่น

เว็บไซต์ทางการ
| ด ค กฟุตบอลหญิงระหว่างประเทศ |
| --- | --- | --- |
 ฟีฟ่า  ฟุตบอลโลก  โอลิมปิก  Algarve Cup  Cyprus Cup  ฟุตบอลโลก ยู 20  ฟุตบอลโลก ยู 17  อันดับโลก  นักฟุตบอลยอดเยี่ยมแห่งปี  Player of the Century  นักฟุตบอลหญิงยอดเยี่ยม Geography  Teams  Competitions  Federations  Codes 
| เอเชีย |  เอเอฟซี เอเชียนคัพหญิง ยู-19 ยู-16 ยู-14 ภูมิภาค (อาเซียน, ตะวันออก, ใต้, กลาง, ตะวันตก)  |  |
| แอฟริกา |  ซีเอเอฟ หญิงชิงแชมป์ U-20 U-17  |  |
| อเมริกาเหนือ |  คอนคาแคฟ โกลด์คัพหญิง U-20 U-17  |  |
| อเมริกาใต้ |  คอนเมบอล โกปาอเมริกาหญิง U-20 U-17  |  |
| โอเชียเนีย |  โอเอฟซี เนชันส์คัพหญิง U-20 U-17  |  |
| ยุโรป |  ยูฟ่า หญิงชิงแชมป์ U-19 U-17  |  |
| Non-FIFA |  NF-Board Women's Viva World Cup  |  |
| เกมส์ |  ออลแอฟริกาเกมส์  เอเชียนเกมส์  Central America and Caribbean  Central American Games  Pan American Games  Pacific Games  South Asian Games  ซีเกมส์  Universiade  |  |
 ดูเพิ่ม ฟุตบอลทีมชายระหว่างประเทศ
ยูนีดทูคาล์มดาวน์

Error ซิงเกิลโดยเทย์เลอร์ สวิฟต์
"ยูนีดทูคาล์มดาวน์" (อังกฤษ: You Need to Calm Down) เป็นเพลงที่บันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 14 มิถุนายน ค.ศ. 2019 โดยเป็นซิงเกิลที่สองจากสตูดิโออัลบั้มชุดที่เจ็ดของเธอ เลิฟเวอร์ (2019) เป็นแทร็กลำดับที่ 14 ในอัลบั้ม สวิฟต์ประพันธ์และผลิตร่วมกับโจเอล ลิตเติล "ยูนีดทูคาล์มดาวน์" เป็นแนวเพลงอิเล็กโทรป็อป และซินท์ป็อปในจังหวะที่สนุกสนาน โดยมีเสียงคอรัสจากน้อยไปมาก บทประพันธ์กล่าวถึงกลุ่มเกรียนอินเทอร์เน็ต โฮโมโฟเบีย และการเคลื่อนไหวที่สนับสนุนชุมชนแอลจีบีทีคิว+
วิดีโอเนื้อเพลงเปิดตัวเมื่อวันที่ 14 มิถุนายน ค.ศ. 2019 และมิวสิกวิดีโอเผยแพร่เมื่อวันที่ 17 มิถุนายน โดยมีคณะนักแสดงต่าง ๆ กำกับโดยสวิฟต์ และดรูว์ เคิร์สช์ อำนวนการสร้างโดยสวิฟต์ และท็อดริก ฮอลล์ "ยูนีดทูคาล์มดาวน์" ได้ทำให้นักวิจารณ์เพลงมีความคิดเห็นที่แตกต่างกัน บางคนชื่นชมเพลงนี้เพราะจับใจและสื่อถึงกลุ่มแอลจีบีทีคิว+ ในขณะที่บางคนวิจารณ์ว่าธีมของเพลงนี้สร้างความสับสนและเหยียดหยาม อย่างไรก็ตามเพลง "ยูนีดทูคาล์มดาวน์" ได้ถือเป็นเพลงชาติเกย์ ซิงเกิลขึ้นอันดับหนึ่งในสกอตแลนด์ และห้าอันดับแรกในออสเตรเลีย แคนาดา ไอร์แลนด์ มาเลเซีย นิวซีแลนด์ และสหราชอาณาจักร เปิดตัวที่อันดับสองบนชาร์ตบิลบอร์ดฮอต 100 ของสหรัฐฯ กลายเป็นซิงเกิลที่สองที่ติดสองอันดับแรกติดต่อกันของอัลบั้มเลิฟเวอร์ และสวิฟต์ขึ้นแท่นร่วมกับมาดอนนา สำหรับเพลงฮิตอันดับสองสำหรับศิลปินหญิงในประวัติศาสตร์ของชาร์ต
ณ งานประกาศผลรางวัลเอ็มทีวีวิดีโอมิวสิกอะวอดส์ 2019 มิวสิกวิดีโอ "ยูนีดทูคาล์มดาวน์" ได้รับการเสนอชื่อเข้าชิง 9 ครั้ง สามารถคว้า 2 รางวัล ได้แก่ วิดีโอแห่งปี ซึ่งเป็นรางวัลที่สองของสวิฟต์ในประเภทนี้ถัดจากผลงาน "แบดบลัด" (2015) และรางวัลวิดีโอที่มีข้อความแฝงนัยยอดเยี่ยม เพลงนี้ยังได้รับการเสนอชื่อเข้าชิงรางวัลขับร้องเพลงป็อปเดี่ยวยอดเยี่ยม จากงานประกาศผลรางวัลแกรมมี ครั้งที่ 62
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 3× Platinum | 210,000 |
| Austria (IFPI Austria) | Gold | 15,000 |
| Denmark (IFPI Danmark) | Gold | 45,000 |
| New Zealand (RMNZ) | Gold | 15,000 |
| Norway (IFPI Norway) | Platinum | 60,000 |
| Poland (ZPAV) | Gold | 10,000 |
| Portugal (AFP) | Gold | 5,000 |
| United Kingdom (BPI) | Platinum | 600,000 |
| United States (RIAA) | 3× Platinum | 3,000,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| หลากหลาย | 14 มิถุนายน 2019 | ดิจิทัลาวน์โหลด สตรีมมิง | ต้นฉบับ | รีพับลิก |  |
| อิตาลี | 17 มิถุนายน 2019 | ออกอากาศทางวิทยุ | ต้นฉบับ | ยูนิเวอร์แซล |  |
| สหรัฐ | 18 มิถุนายน 2019 | วิทยุฮิตร่วมสมัย | ต้นฉบับ | รีพับลิก |  |
| หลากหลาย | 20 สิงหาคม 2019 | ดิจิทัลาวน์โหลด สตรีมมิง | คลีนแบนดิตรีมิกซ์ | รีพับลิก |  |
| หลากหลาย | 17 พฤษภาคม 2020 | ดิจิทัลาวน์โหลด สตรีมมิง | การแสดงสด | รีพับลิก |  |
ยูอาร์ท

ยูอาร์ท  (อังกฤษ: Universal Asynchronous Receiver and Transmitter (UART)) เป็นการสื่อสารข้อมูลผ่านพอร์ตอนุกรมแบบอะซิงโครนัส (asynchronous serial communication) ระหว่างอุปกรณ์ต่าง ๆ ซึ่งนิยมใช้เป็นการสื่อสารระหว่างไมโครคอนโทรลเลอร์ด้วยกัน การทำงานแบบอะซิงโครนัสหมายความว่าจะไม่มีสัญญาณนาฬิกา (clock signal) ส่งออกมาจากตัวส่งหรือตัวรับเพื่อกำหนดจังหวะการรับส่งข้อมูล แต่จะกำหนดผ่านโดยการตั้งความเร็วในการรับส่งข้อมูลของอุปกรณ์ดังกล่าวแทน
การทำงาน

UART จะอนุญาตให้มีการสื่อสารระหว่างอุปกรณ์เพียงสองชิ้นเท่านั้น ซึ่งได้แก่ตัวส่ง (transmitter) และตัวรับ (receiver) และยังเป็นแบบฟูลดูเพล็กซ์ (full duplex) หรือสามารถสื่อสารได้สองทิศทางในเวลาเดียวกัน เมื่อการทำงานเริ่มต้นขึ้น ตัวส่งจะแปลงข้อมูลแบบขนานให้เป็นข้อมูลแบบอนุกรม แล้วส่งข้อมูลดังกล่าวไปยังตัวรับ ซึ่งจะแปลงข้อมูลอนุกรมนั้นกลับไปเป็นแบบขนานตามเดิม
การกำหนดจังหวะการรับส่งข้อมูลสามารถทำได้ผ่านการเพิ่มบิตเริ่มต้น (start bit) และบิตปิดท้าย (stop bit) ลงไปในข้อมูล บิตเหล่านี้จะทำหน้านี้เป็นตัวบ่งบอกถึงจุดเริ่มต้นและจุดจบของข้อมูลที่จะส่งออกไป ซึ่งจะทำให้ตัวรับรู้ว่าจะต้องเริ่มอ่านข้อมูลดังกล่าวได้เมื่อใด เมื่อตัวรับสามารถตรวจจับบิตเริ่มต้นได้ ตัวรับจะเริ่มอ่านบิตที่ตามมาด้วยความถี่ที่เรียกว่าอัตราบอด (baud rate) ทั้งตัวรับและตัวส่งจะต้องทำงานในอัตราบอดเดียวกัน หรือต้องมีค่าคลาดเคลื่อนไม่สูงกว่า 10 เปอร์เซ็นต์เท่านั้น อัตราบอดที่นิยมใช้จะอยู่ที่ 9,600 บิตต่อวินาที
ข้อมูลที่ส่งผ่าน UART จะถูกจัดระเบียบให้เป็นแพ็กเก็ต (packet) แต่ละแพ็กเก็ตจะประกอบด้วยบิตเริ่มต้น 1 ตัว (start bit) บิตข้อมูล 5 ถึง 9 ตัว (data bit) บิตพาริตี 0 ถึง 1 ตัว (parity bit) และบิตปิดท้าย (stop bit) 1 หรือ 2 ตัว
ส่วนใหญ่แล้ว สายสื่อสารแบบ UART จะมีศักย์ไฟฟ้าสูงเมื่อไม่ได้ส่งข้อมูล หากผู้ใช้ต้องการส่งข้อมูลแล้ว ตัวส่งจะดึงศักย์ไฟฟ้าลงใน 1 รอบสัญญาณนาฬิกา เมื่อตัวรับตรวจจับการเปลี่ยนแปลงในความต่างศักย์ไฟฟ้าได้ ตัวรับจะเริ่มอ่านบิตที่เหลือตามมา โดยจะเริ่มอ่านบิตที่มีนัยสำคัญต่ำสุด (least significant bit) ก่อนเป็นส่วนมาก
เมื่อตัวส่งตรวจจับบิตปิดท้ายได้ ตัวส่งจะดันศักย์ไฟฟ้าในสายสื่อสารให้สูงขึ้นดังเดิมในระยะเวลาขั้นต่ำที่ 2 ระยะบิต
ยูเคการาจ

สำหรับความหมายอื่น ดูที่ ดนตรีการาจ
| ยูเคการาจ |
| --- | --- |
แหล่งกำเนิดทางรูปแบบ: การาจ โอลด์สคูลจังเกิล
แหล่งกำเนิดทางวัฒนธรรม: ทศวรรษที่ 1990 สหราชอาณาจักร
เครื่องบรรเลงสามัญ: เครื่องสังเคราะห์เสียง   คีย์บอร์ด   ซีเควนเซอร์,  ดรัมแมชชีน,  ซามเพลอ
ยูเคการาจ (อังกฤษ: UK Garage) หรือเรียกว่า UKG หรือบางครั้งเรียกว่า การาจ เฉยๆ คือ แนวดนตรีอิเล็กทรอนิกส์ทันสมัย ที่มีความเกี่ยวเนื่องกับการพัฒนาดนตรีเฮาส์ในสหราชอาณาจักรในช่วงกลางทศวรรษ 1990 คำว่าการาจนี้ ในสหรัฐอเมริกาจะมีความหมายไม่เหมือนในสหราชอาณาจักร
การพัฒนาของดนตรีเฮาส์ในสหราชอาณาจักรในช่วงกลางทศวรรษ 1990 เริ่มจากคลับที่ชื่อ Paradise Garage ที่พัฒนาแนวเพลงใหม่ที่เรียกว่า สปีดการาจ ในช่วงปลายทศวรรษ 1990 คำว่า ยูเคการาจ ก็มีความหมายถึงในซีนนี้ แนวเพลงของการาจมักจะรวมเพลงอย่าง ฮิปฮอป แร็ป และอาร์แอนด์บี ภายใต้ชื่อ เออร์เบิร์นมิวสิก
ศิลปินแนว ยูเคการาจ

Artful Dodger
ยูริ อาร์บาชาค็อฟ

| ยูริ อาร์บาชาค็อฟ |
| --- | --- |
เกิด: ยูริ เอบิฮาระ ยูริ ยาค็อฟเลวิซ อาร์บาชาค็อฟ (ชื่อเกิด) 22 ตุลาคม พ.ศ. 2509 (58 ปี)
ยูริ ยาค็อฟเลวิซ อาร์บาชาค็อฟ (อังกฤษ: Yuri Arbachakov, รัสเซีย: Юрий Яковлевич Арбачаков) อดีตแชมป์โลก WBC รุ่นฟลายเวท ชาวรัสเซียเชื้อสายเตอร์กิก จากชนเผ่า Shors เกิดเมื่อวันที่ 22 ตุลาคม พ.ศ. 2509 ที่แคว้นเคเมโรโว สหพันธ์สาธารณรัฐสังคมนิยมโซเวียตรัสเซีย โดยเป็นนักมวยสากลอาชีพชาวรัสเซียคนแรกที่ได้ครองตำแหน่งแชมป์โลก
ประวัติ

ยูริ อาร์บาชาค็อฟเคยชกมวยสากลสมัครเล่นมาก่อนอย่างโชกโชน ก่อนที่ย้ายมาปักหลักอยู่ที่ประเทศญี่ปุ่นอย่างถาวรในปี พ.ศ. 2533 โดยเดินทางมาพร้อมกับเพื่อนนักมวยชาวอุซเบก​เชื้อสาย​คีร์กีซอีกคน คือ โอร์ซูเบ็ก นาซาร็อฟ  (ต่อมาได้เป็นแชมป์โลกของสมาคมมวยโลก (WBA) ในรุ่นไลท์เวท ร่วมสมัยกัน) โดยมีเทรนเนอร์เป็นชาวรัสเซีย เหมือนกัน คือ อเล็กซานเดอร์ ชิมิน
ยูริ อาร์บาชาค็อฟ เมื่อหันมาชกมวยสากลอาชีพ ชกอยู่ภายใต้สังกัด "เคียวเอะยิม"  มีผู้จัดการคือ มาซากิ "แม็ก" คาเนฮิระ และได้โอนสัญชาติเป็นญี่ปุ่น ใช้ชื่อว่า "ยูริ เอบิฮาระ" ที่มาของนามสกุลมาจาก ฮิโรยูกิ เอบิฮาระ นักมวยชาวญี่ปุ่นคนแรกที่สามารถคว้าแชมป์โลก WBC เช่นเดียวกับที่อาร์บาชา​ค็​อฟ​สังกัด 
อาร์บาชา​ค็​อฟ​ได้แชมป์โลกครั้งแรกจากการเอาชนะน็อกยก 8 เมืองชัย กิตติเกษม แชมป์โลก WBC รุ่นฟลายเวทชาวไทย ที่กรุงโตเกียว ประเทศญี่ปุ่น ในปี พ.ศ. 2534 และกลับมาแก้มือกับเมืองชัยอีกในปีถัดมา ที่จังหวัดลพบุรี ก็สามารถเอาชนะทีเคโอไปได้อีกครั้งในยกที่ 9
ยูริ อาร์บาชาค็อฟ ได้ป้องกันตำแหน่งอย่างสม่ำเสมอ จนคราวที่ต้องชกป้องกันตำแหน่งไฟท์บังคับกับรองแชมป์โลกอันดับ 1 ซึ่งเป็นนักมวยไทย คือ ฉัตรชัย อีลิทยิม ในเดือนสิงหาคม ปี พ.ศ. 2538 โดยขณะนั้นทั้งคู่มีสถิติเท่ากัน คือ ชนะรวด 20 ครั้ง ไม่เคยแพ้ไม่เคยเสมอ และเป็นการชนะน็อกถึง 15 ครั้ง การชกครั้งนี้เป็นที่จับตามองของแฟนมวยชาวไทยและชาวญี่ปุ่นเป็นอย่างมาก กล่าวกันว่า อาร์บาชาค็อฟพยายามหลีกเลี่ยงการชกที่จะเจอกับ ฉัตรชัย มาโดยตลอด เพราะฉัตรชัยสามารถเอาชนะน็อก อเล็กซานเดอร์ แมกนูตอฟ ซึ่งอดีตคู่ปรับของอาร์บาชาค็อฟสมัยยังชกมวยสมัครเล่นอยู่ ซึ่งอาร์บาชาค็อฟไม่เคยเอาชนะได้เลย ได้อย่างงดงาม แต่ผลการชก ปรากฏว่ายูริ อาร์บาชาค็อฟ ก็สามารถเอาชนะคะแนนฉัตรชัย อีลิทยิม ไปได้อย่างเป็นเอกฉันท์
จากนั้นในปี พ.ศ. 2540 ยูริ อาร์บาชาค็อฟ เกิดเบื่อหน่ายในการชกมวย เพราะถึงจุดอิ่มตัว จึงขอสละตำแหน่ง แต่ทางผู้จัดการยังต้องการให้ชกอีกสักครั้งกับ ฉัตรชัย อีลิทยิม คู่ปรับเก่า โดยฉัตรชัยเป็นแชมป์เฉพาะกาล (Interim Champion) ในรุ่นเดียวกัน และทั้งคู่ก็ได้พบกันอีกครั้งในการพิสูจน์แชมป์โลกตัวจริง ซึ่งยูริ อาร์บาชาค็อฟ ได้ประกาศก่อนหน้านี้ว่า จะขอชกครั้งนี้เป็นครั้งสุดท้ายและจะแขวนนวมไป และก่อนหน้านั้นก็ได้แต่งงานกับหญิงชาวญี่ปุ่นไปแล้ว ผลการชก ปรากฏว่า ฉัตรชัยสามารถเอาชนะคะแนน 12 ยก ยูริ อาร์บาชาค็อฟ ไปได้ ซึ่งการแพ้ครั้งนี้เป็นการแพ้เพียงครั้งเดียวในชีวิตการชกมวยของยูริ อาร์บาชาค็อฟ  โดยป้องกันตำแหน่งเอาไว้ได้ทั้งหมด 9 ครั้ง  อีกทั้งยังสร้างปรากฏการณ์โดยเป็นนักมวยชาวรัสเซียคนแรกที่เป็นแชมป์โลกอีกด้วย
เกียรติประวัติ

แชมป์ญี่ปุ่นรุ่นฟลายเวท (2534)
แชมป์โลก WBC รุ่นฟลายเวท
ชิง , 23 มิถุนายน 2535 ชนะน็อค ยก 8 เมืองชัย กิตติเกษม ( ไทย) ที่ สนามกีฬาแห่งชาติเรียวโงกุ เขตซูมิดะ โตเกียว ประเทศญี่ปุ่น
ป้องกันครั้งที่ 1 , 20 ตุลาคม 2535 ชนะคะแนน ชิน ยุนอุน ( เกาหลีใต้) ที่ โครากูเอ็งฮอล เขตบุงเกียว โตเกียว ประเทศญี่ปุ่น
ป้องกันครั้งที่ 2 , 20 มีนาคม 2536 ชนะทีเคโอ ยก 9 เมืองชัย กิตติเกษม  ( ไทย) ที่ สนามกีฬาพระราเมศวร อำเภอเมืองลพบุรี จังหวัดลพบุรี ประเทศไทย
ป้องกันครั้งที่ 3 , 16 กรกฎาคม 2536 ชนะคะแนน อิสแซเอียส ซามูดิโอ ( สหรัฐ) ที่ เวิลด์เมมโมเรียลฮอล เขตชูโอ โคเบะ ประเทศญี่ปุ่น
ป้องกันครั้งที่ 4 , 13 ธันวาคม 2536 ชนะคะแนน ชา นัมฮุน ( เกาหลีใต้) ที่ แฮนนารีซอารีนา เขตอูเกียว เกียวโต ประเทศญี่ปุ่น
ป้องกันครั้งที่ 5 , 1 สิงหาคม 2537 ชนะน็อค อูโก ราฟาเอล โซโต ( อาร์เจนตินา) ยก 8 ที่ อาริอาเกะคอลิเซียม เขตโคโต โตเกียว ประเทศญี่ปุ่น
ป้องกันครั้งที่ 6 , 30 มกราคม 2538 ชนะคะแนน โอสการ์ อาร์ซินิเอเนกา ( เม็กซิโก) ที่ สึกิซามุโดม เขตโทโยฮิระ ซัปโปโระ ประเทศญี่ปุ่น
ป้องกันครั้งที่ 7 , 25 กันยายน 2538 ชนะคะแนน ฉัตรชัย อีลิทยิม ( ไทย) ที่ สนามกีฬาต่อสู้ญี่ปุ่น เขตชิโยดะ โตเกียว ประเทศญี่ปุ่น
ป้องกันครั้งที่ 8 , 5 กุมภาพันธ์ 2539 ชนะคะแนน ราอุล ฮัวเรซ ( เม็กซิโก) ที่ โอซากะโจฮอล เขตชูโอ โอซากะ ประเทศญี่ปุ่น
ป้องกันครั้งที่ 9 , 26 สิงหาคม 2539 ชนะทีเคโอ ทากาโตะ "พูมะ" โทงูจิ  ( ญี่ปุ่น) ยก 9 ที่ สนามกีฬาแห่งชาติเรียวโงกุ เขตซูมิดะ โตเกียว ประเทศญี่ปุ่น
เสียแชมป์ , 12 พฤศจิกายน 2540 แพ้คะแนน ฉัตรชัย อีลิทยิม ( ไทย) ที่ สึกิซามุโดม เขตโทโยฮิระ ซัปโปโระ ประเทศญี่ปุ่น
แขวนนวม
ยุทธการที่เกตตีสเบิร์ก
ก่อนการรบ

ในช่วงสงครามกลางเมืองก่อนจะเกิดการปะทะกันที่เกตตีสเบิร์กนั้น ฝ่ายสมาพันธรัฐอเมริกา หรืออเมริกาฝ่ายใต้ มักเป็นฝ่ายชนะในสงคราม อันเนื่องมาจากมีผู้บัญชาการฝีมือดีอย่างนายพลโรเบิร์ต อี. ลี แห่งกองทัพแห่งเวอร์จิเนียเหนือ ซึ่งถึงแม้ฝ่ายอเมริกาใต้จะเสียเปรียบอเมริกาเหนือในด้านต่างๆ ไม่ว่าจะเป็นด้านกำลังพลที่ฝ่ายเหนือมีมากกว่าฝ่ายใต้อย่างนับไม่ถ้วน แต่นายพลลีก็สามารถกำชัยเหนือฝ่ายเหนือมาได้หลายครั้ง ซึ่งในยุทธการเกตตีสเบิร์กครั้งนี้ก็เป็นความพ่ายแพ้ครั้งใหญ่ครั้งหนึ่งของฝ่ายใต้ ที่สร้างความเสียหายให้ชาวอเมริกันทั้ง 2 ฝ่ายอย่างใหญ่หลวงเลยทีเดียว
ในช่วงกลาง [ค.ศ. 1863 นายพลลีได้ส่งกองกำลังกว่า 70,000 คน รุกเข้าไปในรัฐเพนซิลเวเนีย โดยมีเป้าหมายที่จะยึดเมืองแฮร์ริสเบิร์ก ซึ่งเป็นเมืองสำคัญด้านการขนส่งของฝ่ายเหนือ โดยเฉพาะทางรถไฟ โดยนายพลลีสามารถรุกเข้ามาได้ถึงเมืองเกตตีสเบิร์กได้ แต่ก็ต้องหยุดชะงักลง เมื่อต้องเผชิญหน้ากับกองกำลังฝ่ายเหนือกว่า 90,000 คน ซึ่งบัญชาการโดยนายพลจอร์จ กอร์ดอน มีด แห่งกองทัพโปโตแมค
1 กรกฎาคม ค.ศ. 1863

กองทัพฝ่ายใต้ได้โจมตีกองกำลังฝ่ายเหนือของนายพลจอห์น บัลฟอร์ท ที่มีกำลังพลประมาณ 3,000 นาย ซึ่งกองกำลังฝ่ายเหนือได้ถอยร่นลงไปตั้งรับที่เนินเขาคีมีทีรีฮิลล์ ทางตอนใต้ของเมืองเพื่อตั้งหลัก และรอกำลังเสริมจากกองทัพฝ่ายเหนือของนายพลจอร์จ จี. มีด ซึ่งอยู่ในบริเวณใกล้เคียงกัน ซึ่งในวันแรกฝ่ายใต้มีชัยในสงคราม
2 กรกฎาคม ค.ศ. 1863

กองทัพฝ่ายใต้ได้โจมตีแนวตั้งรับของฝ่ายเหนือด้านซ้ายและขวา แต่ด้วยชัยภูมิที่ได้เปรียบกว่าของฝ่ายเหนือ กล่าวคือเป็นเนินสูง ทำให้กองทัพฝ่ายใต้ถูกตีถอยกลับไปได้ทุกครั้ง ในขณะเดียวกันกองทัพฝ่ายเหนือของนายพลมีดก็ทยอยเข้าเสริมกำลังมากขึ้นเรื่อยๆ แต่นายพลโรเบิร์ต อี. ลี ยังคงมั่นใจว่าจะต้องได้รับชัยชนะ ซึ่งในวันที่สองฝ่ายเหนือเริ่มมีโอกาสสร้างความเสียหายให้กับฝ่ายใต้ได้มากขึ้น ฝ่ายใต้เริ่มบอบช้ำจากการโจมตีในชัยภูมิที่เสียเปรียบ
3 กรกฎาคม ค.ศ. 1863

หลังจากการโจมตีโอบปีกทั้งซ้าย ขวาของฝ่ายใต้ประสบความพ่ายแพ้ ที่สำคัญกองกำลังที่ตีตลบหลังก็ถูกสกัดโดยนายพลจอร์จ อาร์มสตรอง คัสเตอร์ แห่งกรมทหารม้าที่ 7 ทำให้กองทัพฝ่ายใต้เริ่มวิตกกังวลอย่างหนัก แต่นายพลลียังคงมั่นใจว่าจะกำชัยเหนือฝ่ายเหนือได้ แต่ก็ถูกทัดทานจากนายพลเจมส์ ลองสตรีท ซึ่งนายพลลียังต้องการเข้าตีกองกำลังฝ่ายเหนือให้ถอยร่นกลับไปโดยไม่สนคำทัดทานใดๆ ซึ่งการที่ฝ่ายใต้ไม่สามารถตีแนวตั้งรับด้านข้างของฝ่ายเหนือได้ นายพลลีคิดว่าน่าจะเป็นเพราะฝ่ายเหนือป้องกันแนวตั้งรับด้านข้างมากกว่าด้านอื่นๆ จึงได้ตัดสินใจที่จะบุกแนวหน้าที่น่าจะมีการป้องกันเข้มข้นน้อยกว่าด้านอื่นๆ
ในวันที่สามของการรบ นายพลลีได้มอบหมายให้นายพลจอร์จ พิคเกตต์ นำกองกำลังกว่า 10,000 นายเข้าโจมตีแนวตั้งรับแนวหน้าของฝ่ายเหนือ ได้มีการระดมยิงปืนใหญ่ถล่มแนวหน้าของฝ่ายเหนืออยู่หลายชั่วโมง ก่อนจะเคลื่อนพลเข้าโจมตี แต่ทว่านายพลลีคาดการณ์แสนยานุภาพฝ่ายเหนือต่ำไป เพราะเข้าระยะยิงของปืนยาว ทหารฝ่ายเหนือก็ได้ระดมยิงกราดเข้าใส่ทหารฝ่ายใต้ ประกอบด้วยชัยภูมิที่ฝ่ายเหนือได้เปรียบ ทำให้ฝ่ายใต้ต้องประสบกับพ่ายแพ้ยับเยินกลับไปอีกครั้ง ซึ่งในการรบครั้งนี้เป็นความพ่ายแพ้ครั้งใหญ่ที่สุดในยุทธการเกตตีสเบิร์ก ทหารฝ่ายใต้และฝ่ายเหนือเสียชีวิตหลายพันนาย ยุทธการเกตตีสเบิร์กได้จบลงด้วยชัยชนะของฝ่ายเหนือ นายพลลีจึงต้องยกทัพกลับไปยังสมาพันธรัฐอเมริกา ก่อนที่สงครามกลางเมืองจะจบลงด้วยชัยชนะของฝ่ายเหนืออีกเช่นกันในอีกหลายปีต่อมา
บรรณานุกรม > บันทึกความทรงจำและข้อมูลปฐมภูมิ

Paris, Louis-Philippe-Albert d'Orléans. The Battle of Gettysburg: A History of the Civil War in America. Digital Scanning, Inc., 1999. ISBN 1-58218-066-0. First published 1869 by Germer Baillière.
New York (State), William F. Fox, and Daniel Edgar Sickles. New York at Gettysburg: Final Report on the Battlefield of Gettysburg. Albany, NY: J.B. Lyon Company, Printers, 1900. OCLC 607395975.
U.S. War Department, The War of the Rebellion: a Compilation of the Official Records of the Union and Confederate Armies. Washington, DC: U.S. Government Printing Office, 1880–1901.
แหล่งข้อมูลอื่น

Battle of Gettysburg: Battle Maps, histories, photos, and preservation news (American Battlefield Trust)
Animated map of the Battle of Gettysburg (American Battlefield Trust)
Gettysburg National Military Park (National Park Service)
Papers of the Gettysburg National Military Park seminars
U.S. Army's Interactive Battle of Gettysburg with Narratives
Military History Online: The Battle of Gettysburg
Official Records: The Battle of Gettysburg
The Brothers War: The Battle of Gettysburg
Gettysburg Discussion Group archives เก็บถาวร 2009-02-01 ที่ เวย์แบ็กแมชชีน
List of 53 Confederate generals at Gettysburg เก็บถาวร ธันวาคม 26, 2008 ที่ เวย์แบ็กแมชชีน
Encyclopædia Britannica: Battle of Gettysburg
National Park Service battle description
แม่แบบ:Internet Archive film clip
| ฐานข้อมูลการควบคุมรายการหลักฐาน  |
| --- | --- |
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
อื่น ๆ:  NARA 
นายพลโรเบิร์ต อี. ลี
นายพลจอร์จ จี. มีด
นายพลจอร์จ เอ. คัสเตอร์
ยูคอมพลีทมี

ยูคอมพลีทมี (อังกฤษ: You Complete Me) เป็นมินิอัลบั้มที่ 2 ของบอยกรุ๊ปจากประเทศเกาหลีใต้ออนแอนด์ออฟ ภายใต้การดูแลของค่ายดับเบิ้ลยูเอ็มเอนเตอร์เทนเมนต์ และผู้จัดจำหน่ายสโตนมิวสิกเอนเตอร์เทนเมนต์ อัลบั้มถูกปล่อยตัวในวันมินิอัลบั้มนี้ประกอบไปด้วย 6 เพลง โดยมีเพลง "คอมพลีท" เป็นเพลงหลัก
การประชาสัมพันธ์

วันที่ 7 มิถุนายน 2561 ออนแอนด์ออฟได้แสดงเพลงในมินิอัลบั้มที่ 2 "ยูคอมพลีทมี" (You Complete Me) ในงานโชว์เคสที่จัดขึ้นที่เมซาฮอล์ เขตนัมแดมุนในโซล และสมาชิกทั้งเจ็ดคนของวงก็ได้เข้าร่วมโดยพร้อมเพรียงกัน เพลงไตเติ้ล Complete เป็นเพลงเต้นที่ให้ความรู้สึกสดชื่นและสดใสเหมือนกับฤดูร้อน
เมื่อขึ้นแสดงในรายการเพลง ออนแอนด์ออฟจะแสดงเพลง Fly Me to The Moon และ Complete
การตอบรับและเสียงวิพากษ์วิจารณ์

เพลง "Complete" เปิดตัวในอันดับที่ 8 ของ Gaon Album Chart ประจำสัปดาห์ ระหว่างวันที่ 30 กรกฎาคม - 5 สิงหาคม 2561 และมินิอัลบั้มอยู่ในอันดับที่ 17 ในชาร์ตประจำเดือนมิถุนายน 2561 ด้วยยอดขาย 13,034 อัลบั้ม จบการโปรโมตอัลบั้ม You complete Me ในวันที่ 31 สิงหาคม 2561 ด้วยยอดขาย 21,496 อัลบั้ม
รายชื่อเพลง

| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 1. | "Complete (널 만난 순간)" | ฮวังฮยอน(MonoTree) | ฮวังฮยอน(MonoTree) | ฮวังฮยอน(MonoTree) | 3:06 |
| 2. | "Fly Me To The Moon" | ฮวังฮยอน(MonoTree) | ฮวังฮยอน อีจูฮยอง(MonoTree) | ฮวังฮยอน(MonoTree) | 3:11 |
| 3. | "아침(Good Morning)" | ซนโกอึน(MonoTree) | ซนโกอึน NOPARI(MonoTree) | ซนโกอึน NOPARI(MonoTree) | 3:53 |
| 4. | "Fifty Fifty" | ฮวังฮยอน(MonoTree) | ฮวังฮยอน NOPARI ซนโกอึน(MonoTree) | NOPARI(MonoTree) | 3:14 |
| 5. | "나 말고 다 (Incomplete)" | ฮวังฮยอน(MonoTree) ไวอัท | Simon Petren อีจูฮยอง ซนโกอึน(MonoTree) | Simon Petren | 3:27 |
| 6. | "스물 네 번 (86400)" | Onestar ชูแดกวัน(MonoTree) | ชูแดกวัน Onestar(MonoTree) | ชูแดกวัน(MonoTree) | 4:05 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 20:16 |
ชาร์ต > ชาร์ตประจำสัปดาห์

| ชาร์ต (2018) | ตำแหน่ง สูงสุด |
| --- | --- |
South Korean Albums (Gaon): 8
ชาร์ต > ชาร์ตประจำเดือน

| ชาร์ต (2017) | ตำแหน่ง สูงสุด |
| --- | --- |
South Korean Albums (Gaon): 17
กำหนดการวางขาย

| ประเทศ | วันที่ | บริษัทจำแหน่าย | รูปแบบ |
| --- | --- | --- | --- |
| เกาหลีใต้ | 7 มิถุนายน 2018 | สโตนมิวสิกเอนเตอร์เทนเมนต์ ดับเบิลยูเอ็มเอนเตอร์เทนเมนต์ | ซีดี, ดิจิทัลดาวน์โหลด |
| ต่างประเทศ | 7 มิถุนายน 2018 | สโตนมิวสิกเอนเตอร์เทนเมนต์ ดับเบิลยูเอ็มเอนเตอร์เทนเมนต์ | ซีดี, ดิจิทัลดาวน์โหลด |
ยูเอชที

สำหรับวงดนตรี ดูที่ ยูเอชที (วงดนตรี)
ยูเอชที (อังกฤษ: UHT) ย่อมาจาก ultra-high-temperature processing หรือ ultra-heat treatment เป็นวิธีการฆ่าเชื้อสำหรับอาหาร โดยผ่านกระบวนการให้ความร้อนสูงเป็นเวลาสั้นๆ ประมาณ 1 - 2 วินาทีที่อุณหภูมิ 135 องศาเซลเซียส (275 องศาฟาเรนไฮต์) ซึ่งเป็นอุณหภูมิที่สปอร์ในน้ำนมถูกทำลายจนหมด  กระบวนการฆ่าเชื้อด้วยอุณหภูมิสูงนี้ คิดค้นเป็นครั้งแรกในทศวรรษ 1960 โดยใช้กับน้ำนมเป็นที่รู้จักกันในชื่อนมยูเอชที ในปัจจุบันยังใช้ถนอมอาหารอื่นๆ เช่น น้ำผลไม้ ครีม โยเกิร์ต ไวน์
นมยูเอชทีสามารถเก็บรักษาไว้ที่อุณหภูมิห้องได้นาน 6 - 9 เดือน เปรียบเทียบกับนมพาสเจอร์ไรส์ ที่ผ่านกระบวนการพาสเจอร์ไรเซชัน ที่อุณหภูมิ 72 องศาเซลเซียส (161.6 องศาฟาเรนไฮต์) เป็นเวลาอย่างน้อย 15 วินาที ซึ่งเก็บรักษาที่อุณหภูมิต่ำในตู้เย็นได้นาน 2 - 3 สัปดาห์
ยูเรเนียม-242

| ทั่วไป |
| --- | --- |
สัญลักษณ์: 242U
ชื่อ: ยูเรเนียม-242, 242U, U-242
โปรตอน (Z): 92
นิวตรอน (N): 150
ข้อมูลนิวไคลด์
ปริมาณในธรรมชาติ: ไม่มี
ครึ่งชีวิต (t1/2): 16.833 นาที
มวลไอโซโทป: 242.062931 Da
Excess energy: 586200 keV
พลังงานยึดเหนี่ยว: 75320 keV
ไอโซโทปต้นกำเนิด: 246Cm (α)
ผลผลิตจากการสลาย: 242Np
การสลายตัว
รูปแบบการสลาย: พลังงานการสลายตัว (MeV)
การสลายตัวเบตา: 0.1202
ยูเรเนียม-242 (อังกฤษ: Uranium-242)(242U หรือ U-242) เป็นไอโซโทปกัมมันตรังสีสุดท้ายของยูเรเนียม มีครึ่งชีวิตประมาณ 17 นาที สามารถสลายตัวด้วยวิธีการสลายตัวเบตา หลังการสลายแล้วจะให้เนปทูเนียม-242 ไอโซโทปนี้ไม่พบในธรรมชาติ ไอโซโทปนี้เกิดจากการสลายตัวของคูเรียม-236
การสลายตัวของยูเรเนียม-242

ยูเรเนียม-242 คาดว่าจะมาจากการสลายตัวของไอโซโทป ลิเวอร์มอเรียม-290 (290Lv) ยูเรเนียม-242ก็สามารถสลายตัวไปเป็นตะกั่ว-206 หรือ ซีเรียม-140
ยูสิด

ยูสิด (อังกฤษ: Yu She) เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนพลของอ้วนสุด เจ้าเมืองลำหยง ถูกฮัวหยง ขุนพลของตั๋งโต๊ะสังหาร
ดูเพิ่ม

สามก๊ก
ยุคสามก๊ก
จดหมายเหตุสามก๊ก
ตัวละครในสามก๊ก
| ด ค กบุคคลสำคัญในยุคสิ้นราชวงศ์ฮั่น (ค> ศ. 189-220) |
| --- | --- |
จักรพรรดิ:  จักรพรรดิฮั่นหลิง (พระเจ้าเลนเต้)  จักรพรรดิฮั่นเซ่า (หองจูเปียน)  จักรพรรดิฮั่นเซี่ยน (พระเจ้าเหี้ยนเต้/หองจูเหียบ) 
พระมเหสีและพระสนม:  พระนางตังไทฮอ  พระนางโฮเฮา  พระสนมอองบีหยิน  พระสนมถัง  พระนางฮกเฮา  พระสนมตังกุยฮุย  พระนางโจเฮา 
ผู้สำเร็จราชการ:  โฮจิ๋น  ตั๋งโต๊ะ  อ้องอุ้น  ลิฉุย  กุยกี  โจโฉ  โจผี 
ขุนศึก:  กองซุนก๋ง  กองซุนของ  กองซุนจ้าน  กองซุนตู้  กิมสวน  โกกัน  ขงมอ  ขงหยง  เค้าก๋อง  เงียมแปะฮอ  จางหอง  ฉกหยง  ชื่อเซี่ย  ซุนกวน  ซุนเกี๋ยน  ซุนเซ็ก  เต๊งหงวน  เตียวก๊ก  เตียวสิ้ว  เตียวหอม  เตียวฬ่อ  เตียวเอี๋ยง  เตียวเอี๋ยน  โตเกี๋ยม  เปาสิ้น  เปียนจาง  ม้าเฉียว  ม้าเท้ง  ลิโป้  เล่ากี๋  เล่าจ๋อง  เล่าเจี้ยง  เล่าเตา  เล่าปี่  เล่าเปียว  เล่าเอี๋ยน  หลิวสฺวิน  เล่าหงี  เล่าอิ้ว  หันซุย  อ้วนซง  อ้วนถำ  อ้วนสุด  อ้วนเสี้ยว  อ้วนอุ๋ย  อ้วนฮี  อองของ  อองลอง  เอียวฉิว  ฮันเหียน  ฮันฮก 
ขุนนางฝ่ายพลเรือน:  กองซุนอวด  กันหยง  กากุ๋ย  กาเซี่ยง  กัวเต๋า  กุยแก  เก๊งเหลียง  เก๊งอวด  เกียวก๊กโล  โกกัน  เขาเฉียว  เขาฮิว  งอสิด  จงฮิว  จิวยี่  จูกัดกิ๋น  จูกัดเหลียง (ขงเบ้ง)  จูฮี  โจโก๋  ชีสิว  ชีซี  ซัวหยง  ซินเป๋ง  ซินผี  ซุนเขียน  ซุนฮก  ซุนฮิว  ซุยตำ  ตังสิน  ตันก๋ง  เต๊งไก๋  เตียนห้อง  เตียวกั๋ง  เตียวเจียว  เตียวเมา  เตียวสง  เตียวอุ๋น  เตียวเหียน  เทียหยก  บังทอง  บิต๊ก  บิฮอง  มอกาย  ม้าเลี้ยง  ลกซุน  ลิยู  ลิห้อม  ลู่คัง  เล่าจ๋อง  เล่าต้าย  เล่าฮก  โลซก  โลติด  สิมโพย  สุมาหลัง  สุมาหอง  สุมาจุ้น  สุมาอี้  หวดเจ้ง  อ๋องก้าย  อ้วนอิ๋น  อ้วนอุ๋ย  อองสิ้ว  อองซัน  อุยของ  เอียวสิ้ว  ฮองกี๋  ฮัวหิม  แฮหัวอัน 
ขุนนางฝ่ายทหาร:  กวนเป๋ง  กวนอู  กิเหลง  กำเหลง  กุยห้วย  เกียงขิม  โกซุ่น  โกลำ  เคาทู  ชัวมอ  งอเก๋ง  งออี้  งอหลัน  งักจิ้น  งันเหลียง  งิวขิ้ม  งิวฮู  งุยซก  เงียมหงัน  เงียมอี๋  จงป้า  จิวท่าย  จิวซุน  จิวอิ๋น  เจียวขิม  จูล่ง  จูตี  จูหวน  จูเหลง  จูเหียน  โจจิ๋น  โจเจียง  โจซุน  โจป้า  โจเมา  โจเสง  โจหยิน  โจหอง  โจฮิว  ชีเซ่ง  ซงเหียน  ซิหลง  ซีเอ๋ง  ซุนเกียว  ซุนเจ้ง  ซุนเซียง  ซุนเปิน  ซุนฟู่  โซหุย  ตังสิด  ตันเซ็ก  ตันบู  เตงฮอง  เตียนอุย  เตียวคับ  เตียวเจ  เตียวเลี้ยว  เตียวหยิม  เตียวหุย  เตียวอุ๋น  เตียวโอย  เทียเภา  ไทสูจู้  บังเต๊ก  บุนทิว  บุนเพ่ง  เบ้งตัด  เปาจิด  เปาสูหยิน  พัวเจี้ยง  ม้าต๋ง  ม้าเทียด  ม้าฮิว  ลิซก  ลิเงียม  ลิเตียน  ลิกอง  ลิบอง  ลิบ้อง  ลิต้าย  ลิอุยหอง  ลีถอง  เล่งโฉ  เล่งทอง  เล่ากี๋  เล่าชุน  เล่าผวน  เล่าเพ็ก  เล่าฮอง  เลียงหิน  เลียวฮัว  วัวเหลง  หมันทอง  หวนเตียว  หลันเป้ง  หองจอ  หันเซียม  อองเป๋ง  อ่องหอง  อิกิ๋ม  อิเขง  อินเล้  อุยก๋วน  อุยกาย  อุยเอี๋ยน  เอียวฮอง  ฮองตง  ฮองฮูสง  ฮันต๋ง  ฮันโฮ  ฮัวหยง  เฮาเฉีย  เฮาเสง  แฮหัวตุ้น  แฮหัวเอี๋ยน 
สตรีสำคัญ:  กำฮูหยิน  งอฮูหยิน  จาง ชุนหัว  ชัวฮูหยิน  ซัวเอี๋ยม  ซินเหียนเอ๋ง  ซุนฮูหยิน  ไต้เกี้ยว  บิฮูหยิน  เปียนสี  ปู้ฮูหยิน  ลิหลิงฉี  เสียวเกี้ยว  หวังอี้  อุ๋ยซี  เอียนสี 
บุคคลสำคัญอื่น ๆ:  กวนลอ  เกียดเป๋ง  เกียนสิด  จางจ้งจิ่ง  เจียวก้าน  โจงั่ง  โจจู๋  โจฉอง  โจหิม  โจสิด  ชิวลี่จฺวี  ซุนของ  เตียนติ๋ว  ปื่งเหยฺวียน  เป๊กตุ้น  ยีเอ๋ง  สิบขันที  สุมาเต๊กโช  หลิวเป้า  อิเกียด  อุยสิง่าน  ฮัวโต๋